Bad Fallingbostel

Bad Fallingbostel on kreisilinn (Kreisstadt) Saksamaal Alam-Saksi liidumaal Heidekreisi kreisis. Linna pindala on 63,15 km². 31. detsembril 2017 elas seal 11 680 inimest. 1976. aastast tegutseb linnas riigi poolt tunnustatud Kneippi spaa ja 2002. aastast kannab see tiitlit Bad. Linnal on tihedad sidemed Walsrodega, mis asub mõni km läänes. 2015. aastani oli Bad Fallingbostelis Briti armee baas. Paiknemine Bad Fallingbostel asub Böhme jõe ääres, Lüneburgi nõmme lõunaosas, Soltau ja Walsrode vahel Heidmarkis. Alljaotused Bad Fallingbosteli omavalitsusse kuuluvad külad Dorfmark, Riepe, Vierde, Jettebruch ja Mengebostel, samuti linn ise. Ajalugu Bad Fallingbostelit on esmamainitud 993. aastal kui Vastulingeburstalle, seega on linnal üle 1000-aastane dokumenteeritud ajalugu. Algul oli see puhtalt põllumajanduslik asula, kuna põllumajandus oli vanasaksi Loingau elanike elu alus. Nimi "Vastulingeburstalle" tähendab kas "Vastulo maja" või "Vastulingide maja". Otto III tõmbas sel ajal piirid Hildesheimi ja Mindeni piiskopkondade vahele. Vogtei Fallingbostel (foogtkond) loodi 1300. aasta paiku. Seda nimetati hiljem ka Amt Fallingbosteliks, mis eksisteeris 19. sajandini. 1838. aastal asutas foogtkonna assessor Heinrich von Quintus-Icilius "Sparcasse für die Amtsvogtei Fallingbostel", ühe esimestest maapiirkonna hoiupankadest Hannoveri kuningriigis. 1866. aastal jaotati uus Preisimaa Hannoveri provints kreisideks, üheks kreisiks oli Fallingbostel. Fallingbostel sai linnaõiguse 1949. aastal. Teise maailmasõja ajal oli Fallingbostel kahe sõjavangilaagri, Stalag XI-B ja Stalag XI-D / 357 asupaik. Kunst ja kultuur Üritused Aastatel 1997–2002 toimusid Bad Fallingbostelis arvutimaailma demoparty'd "Mekka & Symposium". Huvipaigad Bad Fallingbostelis on Arheoloogilise töörühma muuseum (Archäologischen Arbeitsgemeinschaft). Osterberg Megalith Park näitab suuri kive, mis liikusid jääajal Skandinaaviast Bad Fallingbosteli piirkonda. teised arheoloogilised vaatamisväärsused piirkonnas on Sieben Steinhäuser, neoliitikumi matusepaik viie dolmeniga. Nad asuvad piiranguga sõjalises piirkonnas Bergen-Hohne polügoonil (Ostenholzi lähedal). Vierde küla lähedal on ka pronksiaja matmispaik. spaapark (Kurpark) Hof der Heidmark Rummelsburgi taluga, alamsaksa maja Liethwaldi metsas protestantlik Püha Dionysiuse kirik kesklinnas Quintuse mälestusmärk Püha Dionysiuse kiriku juures protestantlik Püha Martini kirik Dorfmarkis külakaev Dorfmarkis Hermann Lönsi haud Tietlingi kadakasalus (Wacholderhain), milles võivad olla või võivad mitte olla kirjaniku tegelikud säilmed ühe kõige silmapaistvama Natsi-Saksamaa väejuhi Erich von Mansteini haud Dorfmarkis Taristu Sõjalised rajatised Linn ei ole kaugel suurest Bergen-Hohne polügoonist, mida praegu kasutavad Bundeswehr ja NATO väed. Need on gemeindefreie Gebiete (s.o alad, mis pole osa ühestki haldusüksusest) Osterheide ja Lohheide. Lisaks olid seal Fallingbosteli jaam, suured Bergen-Hohne garnisoni kasarmud, mis olid osa Briti vägedest Saksamaal. Seda kasutasid 7. soomusbrigaadi üksused. Fallingbosteli jaam suleti 2015. aastal, kui Briti armee vähendas oma kohalolu Saksamaal enne täielikku väljatõmbumist aastaks 2020 – Strategic Defence and Security Review 2010 tulemus. Transport Bad Fallingbostelis on kaks raudteejaama – Bad Fallingbostel ja Dorfmark – Heidebahni raudteel, mis kulgeb Hannoverist Soltausse. Bad Fallingbostel asub kiirteel A7. Tuntud inimesi Friedrich Freudenthal (1849–1929), kohalik luuletaja August Freudenthal (1851–1898), kohalik luuletaja Helmut Schlüter (1925–1967), ametiühingutegelane ja poliitik (SPD), Saksa Liidupäeva liige Helga Jansen (1950–2010), poliitik (SPD), Bremeni linna parlamendi liige Christoph Künkel (1958–), luterlik teoloog Heinrich von Quintus-Icilius (1798–1861), tsiviilõigusnõunik; Fallingbostelis on tema ausammas Erich von Manstein (1887–1973), Wehrmachti välimarssal, puhkas Dorfmarkis Fallingbosteli lähedal Fritz Gansberg (1871–1950), Saksa kirjanik, põhikooli õpetaja ja hariduse reformija Hans Stuhlmacher (1892–1962), kasvataja, Wehrmachti ohvitser ja kohalik ajaloolane; Bad Fallingbostelis on tema järgi nimetatud tänav Walter Schultz (1900–1957), evangeelse luterliku kiriku Mecklenburgi piiskop natsiajastul ja pastor Bad Fallingbostelis 1950–1952 Viited Välislingid www.badfallingbostel.de Fallingbosteli sõjamuuseum